ΑΠΟΦΑΣΗ ΤΟΥ ΣΥΜΒΟΥΛΙΟΥ της 22ας Οκτωβρίου 1998 περί συνάψεως του πρωτοκόλλου προσαρμογής των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του ισχύοντος προτιμησιακού καθεστώτος (98/707/ΕΚ)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 113 σε συνδυασμό με το άρθρο 288 παράγραφος 2 πρώτη πρόταση,

την πρόταση της Επιτροπής,

Εκτιμώντας:

ότι είναι σκόπιμη η έγκριση του πρωτοκόλλου προσαρμογής των εμπορικών πτυχών της ευρωπαϊκής συμφωνίας που έχει συναφθεί μεταξύ των Ευρωπαϊκών Κοινοτήτων και των κρατών μελών τους, αφενός, και της Τσεχικής Δημοκρατίας, αφετέρου, εφεξής καλούμενου «το πρωτόκολλο», προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση, καθώς και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του ισχύοντος προτιμησιακού καθεστώτος 7

ότι είναι αναγκαίο να εξουσιοδοτηθεί η Επιτροπή να λαμβάνει τα απαραίτητα μέτρα εφαρμογής του πρωτοκόλλου, ιδίως στον τομέα των βασικών και των μεταποιημένων γεωργικών προϊόντων 7

ότι, με τους κανονισμούς (ΕΚ) αριθ. 1595/97 (1) και (ΕΚ) αριθ. 656/98 (2), η Κοινότητα έθεσε σε εφαρμογή πριν από την ορισθείσα ημερομηνία τα μέτρα που προβλέπονται στο πρωτόκολλο, όσον αφορά τα βασικά γεωργικά προϊόντα και τα μεταποιημένα γεωργικά προϊόντα 7 ότι, συνεπώς, πρέπει να προβλεφθούν οι διατάξεις που απαιτούνται ώστε να εξασφαλιστεί η εναρμονισμένη μετάβαση από τα προτιμησιακά καθεστώτα που εφαρμόζονται σύμφωνα με τους εν λόγω κανονισμούς προς εκείνα του πρωτοκόλλου 7

ότι το πρόσθετο πρωτόκολλο της ευρωπαϊκής συμφωνίας για το εμπόριο κλωστοϋφαντουργικών μεταξύ της Ευρωπαϊκής Κοινότητας και της Τσεχικής Δημοκρατίας τροποποιήθηκε τελευταία με την απόφαση 96/225/ΕΚ (3),

ΑΠΟΦΑΣΙΖΕΙ:

Άρθρο 1

Το πρωτόκολλο προσαρμογής των εμπορικών πτυχών της ευρωπαϊκής συμφωνίας μεταξύ των Ευρωπαϊκών Κοινοτήτων και των κρατών μελών τους αφενός, και της Τσεχικής Δημοκρατίας αφετέρου, προκειμένου να ληφθούν υπόψη η προσχώρηση της Δημοκρατίας της Αυστρίας, της Δημοκρατίας της Φινλανδίας και του Βασιλείου της Σουηδίας στην Ευρωπαϊκή Ένωση και τα αποτελέσματα των γεωργικών διαπραγματεύσεων του Γύρου της Ουρουγουάης, περιλαμβανομένων των βελτιώσεων του ισχύοντος προτιμησιακού καθεστώτος, εγκρίνεται εξ ονόματος της Κοινότητας.

Το κείμενο του πρωτοκόλλου επισυνάπτεται στην παρούσα απόφαση.

Άρθρο 2

1. Οι λεπτομερείς κανόνες εφαρμογής της παρούσας απόφασης θεσπίζονται από την Επιτροπή σύμφωνα με τη διαδικασία που προβλέπεται στο άρθρο 23 του κανονισμού (ΕΟΚ) αριθ. 1766/92 (4) ή, ανάλογα με την περίπτωση, στις σχετικές διατάξεις των λοιπών κανονισμών για την κοινή οργάνωση των αγορών ή του κανονισμού (ΕΚ) αριθ. 3448/93 (5) ή του κανονισμού (ΕΚ) αριθ. 3066/95 (6).

2. Από τη θέση σε ισχύ της παρούσας απόφασης, οι κανονισμοί τους οποίους εκδίδει η Επιτροπή βάσει του άρθρου 8 του κανονισμού (ΕΚ) αριθ. 3066/95 και του κανονισμού (ΕΚ) αριθ. 656/98 για τη θέση σε εφαρμογή των παραχωρήσεων που περιλαμβάνει το πρωτόκολλο, τεκμαίρεται ότι διέπονται από την παράγραφο 1 του παρόντος άρθρου.

Άρθρο 3

Ο Πρόεδρος του Συμβουλίου προβαίνει, εξ ονόματος της Ευρωπαϊκής Κοινότητας, στην κοινοποίηση που προβλέπεται στο άρθρο 7 του πρωτοκόλλου.

Λουξεμβούργο, 22 Οκτωβρίου 1998.

Για το Συμβούλιο

Ο Πρόεδρος

W. MOLTERER

(1) ΕΕ L 216 της 8.8.1997, σ. 1.

(2) ΕΕ L 90 της 25.3.1998, σ. 1.

(3) ΕΕ L 81 της 30.3.1996, σ. 310.

(4) ΕΕ L 181 της 1.7.1992, σ. 21 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 923/96 (ΕΕ L 126 της 24.5.1996, σ. 37).

(5) ΕΕ L 318 της 20.12.1993, σ. 18.

(6) ΕΕ L 328 της 30.12.1995, σ. 31 7 κανονισμός όπως τροποποιήθηκε τελευταία από τον κανονισμό (ΕΚ) αριθ. 1595/97.